section_heading: Brojevi
paragraph_text: Praksa tetoviranja zatvoreničkih brojeva uvedena je u Auschwitzu radi lakše identifikacije. Naime, 1941. godine u logor je počeo dolaziti veliki broj sovjetskih ratnih zarobljenika, a broj mrtvih značajno je porastao. Budući da su se tijela pokojnika svlačila, bilo ih je lakše registrirati ako su imala tetovažu. Osim toga, tetovirani brojevi olakšavali su prepoznavanje odbjeglih zatvorenika. Od 1942. godine praksa tetoviranja počela se provoditi i u Birkenauu. Broj se obično tetovirao na lijevoj podlaktici, a iznimka su bila djeca rođena u logoru kojima su brojevi tetovirani uglavnom na bedru. Zatvorenici koje su izravno slali u plinske komore nisu dobivali brojeve.Tattoos and Numbers: The System of Identifying Prisoners at Auschwitz (Tetovaže i brojevi: Sustav identificiranja zatvorenika u Auschwitzu), ushmm.org, pristupljeno 14. siječnja 2014.